Jørgen G. Bramness

Jørgen Gustav Bramness (født 1962) er en norsk psykiater som særlig har arbeidet med forskning på rusmidler. Han er professor i psykiatri ved Universitetet i Tromsø – Norges arktiske universitet og seniorforsker ved Folkehelseinstituttet.

Han var i årene 2008–2016 leder for Senter for rus- og avhengighetsforskning ved Universitetet i Oslo, der han var professor og forskningsdirektør.Presentasjon av Jørgen Bramness ved Institutt for klinisk medisin ved Universitetet i Oslo SERAF - Senter for rus- og avhengighetsforskning

Bramness er cand.med. fra Universitetet i Oslo i 1991 og spesialist i psykiatri i 2001. Han tok doktorgrad på Nasjonalt folkehelseinstitutt, Divisjon for rettstoksikologi og rusmiddelforskning og som universitetsstipendiat på Farmakologisk institutt ved UiO i 2005. Han har publisert mer enn 240 vitenskapelige artikler innen temaene psykiatrisk epidemiologi, farmakologi, rusmiddelavhengighet og misbruk av legemidler. I 2015 utga han boka Hva jeg snakker om når jeg snakker om forskning.Universitetsforlaget om Hva jeg snakker om når jeg snakker om forskning (2015)

Bramness er bror til lyrikeren Hanne Bramness (f. 1959).

 Referanser 

 Eksterne lenker 


Kategori:Norske psykiatere